**Javni poziv   
za financiranje provedbe programa, projekata i javnih potreba udruga u Općini Rovišće za 2024. godinu**

**U P U T E Z A P R I J A V I T E L J E**

Datum raspisivanja Javnog poziva:

**7. ožujka 2024.**

Rok za dostavu prijava:

**8. travnja 2024. do 15:00 sati**

u Općinu Rovišće, osobno ili poštom, u zatvorenoj omotnici

* 1. **OPIS STANJA**

Javni pozivi provode se u skladu sa Zakonom o udrugama („Narodne novine“, broj 74/14, 70/17, 98/19 i 151/22), Zakonom o sportu („Narodne novine“, broj 141/22), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) i Pravilnikom o financiranju programa, projekata i javnih potreba sredstvima proračuna Općine Rovišće.

SPORTSKE UDRUGE

Općina Rovišće posjeduje bogatu sportsku tradiciju, osobito kada su u pitanju programi treninga i natjecanja sportaša, sportske manifestacije, sport učenika i poticanje sportske rekreacije građana.

Sport u Općini Rovišće je organiziran je kao:

1. Sport predškolske djece i učenika

2. Sportske udruge Općine Rovišće

3. Sportska rekreacija

Sport predškolske djece i učenika provodi se u okviru redovnog programa rada Dječjeg vrtića „Palčica“ Rovišće i kroz redovne nastavne i izvannastavne aktivnosti u Osnovnoj školi Rovišće – područne škole Predavac, Kraljevac, Prgomelje i Zrinski Topolovac.

U Rovišću djeluju sportske udruge koje se bave različitim sportovima, a to je nogomet, sportski ribolov, lov i šah.

Sportska rekreacija je primjerena svim kategorijama ljudi, a prema dobi populacije kojoj je namijenjena, smjernice djelovanja možemo podijeliti u tri skupine:

* djeca: svestrani razvoj psihofizičkih sposobnosti,
* odrasli: održavanje i unapređenje općih i radnih sposobnosti,
* starije osobe: održavanje i unapređenje općih i specifičnih sposobnosti.

Sportska rekreacija održava se pojedinačno ili grupno, organizirano u okviru djelovanja pojedinih udruga kao jedna od aktivnost a kojima to nije ni osnovna djelatnost niti jedna od registriranih djelatnosti.

CIVILNE UDRUGE

Na području Općine Rovišće djeluju brojne udruge koje pružaju brojne mogućnosti za kvalitetno osmišljavanje i provođenje slobodnog vremena. Udruge koje se bave djelatnostima u kulturi, te socijalnim potrebama mogu ponuditi mještanima raznorazna događanja i načine uključivanja u svoj rad putem aktivnog sudjelovanja u radu udruge ili putem sudjelovanja u pojedinim programima, projektima, manifestacijama, natjecanjima i sl. Udruge imaju mogućnost prepoznati potrebe mještana svih životnih dobi, te njima prilagoditi svoje programe time doprinoseći kvaliteti života stanovnika Općine Rovišće.

* 1. **CILJEVI JAVNOG POZIVA I PRIORITETI ZA DODJELU SREDSTAVA**

SPORTSKE UDRUGE

Cilj Programa javnih potreba u sportu je ostvarenje programa/projekata sportskih udruga s područja Općine Rovišće a kojima će se postići ciljevi iz razvojnih dokumenata Općine Rovišće, opisani u točki 1.1. Uputa.

Sredstva za (su)financiranje provedbe programa/projekata u sportu i rekreaciji osiguravaju se u Općinskom proračunu.

**Opći cilj** ovog Javnog poziva je razvoj sporta u Općini Rovišće ipovećanje kvaliteteživotadjece, mladeži te svih građana kroz provođenje sportskih programa treninga i natjecanja u sportskim klubovima Općine.

**Specifični cilj** ovog Javnog pozivaje razviti i provesti učinkovite i održive aktivnosti koje ćepridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine.

**Prioriteti za dodjelu sredstava** su razne projektne aktivnosti kojima se unaprjeđujekvaliteta života djece, mladeži i svih stanovnika Općine kroz provođenje sportskih i rekreacijskih aktivnosti, a koje su usmjerene na sljedeća prioritetna područja:

* trening i natjecanja sportaša,
* sportske priredbe i manifestacije,
* sport za djecu i mlade,
* sport osoba sa invaliditetom i
* sportsko rekreacijske aktivnosti.

CIVILNE UDRUGE

**Opći cilj** ovog Javnog poziva je zadovoljavanje potreba mještana Općine Rovišće za kvalitetno ispunjenim slobodnim vremenom i to putem kulturnih događanja, te samim sudjelovanjem u radu kulturnih i drugih udruga.

**Specifični cilj** ovog Javnog poziva je afirmacija kulturnog identiteta općine, zadovoljavanje kulturnih i socijalnih potreba stanovnika, poboljšanje turističke ponude, unaprijeđenije sposobnosti udruga za pružanje usluga u kulturi, jačanje volonterstva, podupiranje kulturnog amaterizma i kulturnog stvaralaštva, zaštita i očuvanje kulturne i prirodne baštine te razvoj poljoprivrede i drugih djelatnosti kojima se bave udruge.

**Prioritete za dodjelu sredstava** mogu ostvariti udruge i druge neprofitne organizacije, te aktivnosti od interesa za opće dobro i općinu.

Aktivnostima od interesa za opće dobro smatraju se osobito aktivnosti udruga i organizacija civilnog društva koje pridonose zaštiti i promicanju ljudskih prava, starijih i nemoćnih; jednakosti i ravnopravnosti te mirotvorstvu i borbi protiv nasilja i diskriminacije, promicanju i razvoju volonterstva; socijalnim uslugama i humanitarnoj djelatnosti, očuvanju prirodne i kulturne baštine, razvoju lokalne zajednice, cjeloživotnog učenja, kulture i umjetnosti, unapređenje kulturno umjetničkog amaterizma, poljoprivrede, te drugim aktivnostima koje se po svojoj prirodi mogu smatrati djelovanjem od interesa za opće dobro.

* 1. **PLANIRANI IZNOSI I UKUPNA VRIJEDNOST JAVNOG POZIVA**

Za sufinanciranje programa/projekata u okviru ovog Javnog poziva za programe/projekte udruga, u proračunu Općine Rovišće planirat će se financijska sredstva u ukupnom iznosu od **84.000,00 eura.**

Ukupna planirana vrijednost ovog Javnog poziva može se mijenjati ovisno o visini stvarno raspoloživih odnosno uplaćenih sredstava.

Najmanji iznos financijskih sredstava koji se može prijaviti i ugovoriti po pojedinom programu/projektu za sportske udruge iznosi **700,00 eura**, a najveći iznos po programu/projektu je **25.000,00 eura**.

Najmanji iznos financijskih sredstava koji se može prijaviti i ugovoriti po pojedinom programu/projektu za udruge civilnog društva iznosi **700,00 eura**, a najveći iznos po programu/projektu je **6.000,00 eura.**

Svaka udruga može prijaviti i ugovoriti više programa/projekata u okviru ovog Javnog poziva, na razdoblje provedbe do 12 mjeseci, u periodu od 01. 01. 2024. do 31. 12. 2024. godine.

Za svaki program/projekt podnosi se zasebna prijava.

1. **FORMALNI UVJETI JAVNOG POZIVA**
   1. **PRIJAVITELJI: TKO MOŽE PODNIJETI PRIJAVU?**

**Prihvatljivi prijavitelji**

Prijavitelji moraju zadovoljiti sljedeće uvjete:

- da su upisani u Registar udruga, odnosno drugi odgovarajući registar i u Registar neprofitnih organizacija; - da su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva); - da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom; - da program/projekt koji prijave na Javni poziv Općine bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog poziva; - da udruga koja prijavljuje program/projekt ima sjedište na području Općine Rovišće, odnosno ima članove s prebivalištem na području Općine Rovišće ili je lokacija provedbe programa/projekta na području Općine Rovišće, - da su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora; - da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine; - da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom; - da općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima; - da imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način); - da imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga; - da uredno predaju sva izvješća Općini i drugim institucijama.

Da bi prijava udruge mogla biti financirana u okviru Programa javnih potreba u sportu predlagatelj mora podnijeti prijavu na posebnim obrascima koji se mogu preuzeti na mrežnim stranicama Općine Rovišće ([www.opcina-rovisce.hr](http://www.opcina-rovisce.hr)) :

1. Obrazac opisa programa ili projekta (Obrazac 4.1.) 2. Obrazac proračuna programa i projekata (Obrazac 4.2.) Kao prilog obrascu proračuna dostavljaju se dokumenti na osnovu kojih je isti utvrđen (ponude, izjave suradnika o cijeni njihovih usluga, procjene troškova i sl.) 3. Izjava o nepostojanju dvostrukog financiranja (Obrazac 7.)

Uz gore navedene obrasce, prijavitelji su obvezni dostavi i sljedeću dokumentaciju:

1. Preslika Rješenja iz Registra udruga Republike Hrvatske;

2. Ukoliko udruga nema novo Rješenje Ureda državne uprave u Bjelovarsko– bilogorskoj županiji, a uredno je predala zahtjev za upis promjena u Registru, potrebno je dostaviti dokaz o podnošenju zahtjeva;

3. Uvjerenje o nekažnjavanju odgovorne osobe udruge u izvorniku ili preslici, s tim da uvjerenje ne smije biti starije od šest mjeseci od dana objave Javnog poziva (iznimno prema Uputi);

4. Potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave Javnog poziva (iznimno prema Uputi);

5. Popis članova udruge.

**Napomena:** Iznimka za dokumente 3. i 4. odnosi se na programe/projekte čiji iznos sufinanciranja ne prelazi 700,00 eura - u provjeri formalnih uvjeta neće se zahtijevati potvrda porezne uprave o urednom ispunjavanju obveza plaćanja doprinosa, poreza i drugih davanja, niti uvjerenje/potvrda nadležnog suda da se ne vodi postupak protiv osobe ovlaštene za zastupanje prijavitelja koja je potpisala prijavu i koja je ovlaštena potpisati ugovor o financiranju.

**Neprihvatljivi prijavitelji**

Pravo prijave na Javni poziv nemaju:

- ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe; - udruge koje nisu upisane u Registar neprofitnih organizacija; - strukovne udruge čiji rad/djelatnost nije direktno ili indirektno vezana za predmet Javnog poziva; - udruge koje su nenamjenski trošile prethodno dodijeljena sredstva; - udruge koje su u stečaju; - udruge koje imaju dugovanja prema državnom proračunu i/ili proračunu Općine Rovišće; - udruge čiji je jedan od osnivača politička stranka.

U okviru Javnog poziva moći će se financirati aktivnosti udruga koje spadaju u njihov redovan program rada u kalendarskoj godini kao i nefinancijska podrška udruzi.

U čemu se sastoji nefinancijska podrška, prijavitelji upisuju u za to predviđene dijelove obrasca (korištenje prostorija bez naknade).

* 1. **TROŠKOVI KOJI ĆE SE FINANCIRATI**

**Prihvatljivi izravni troškovi**

Pod izravnim troškovima podrazumijevaju se troškovi koji su neposredno povezani uz provedbu pojedinih aktivnosti prijavljenog programa/projekta.

Sredstvima Javnog poziva smiju se financirati samo stvarni i prihvatljivi troškovi nastali provođenjem programa/projekta. Prilikom procjene programa/projekata ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

SPORTSKE UDRUGE

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

- troškovi najma dvorane, sportskih terena, sportskih objekata za održavanje treninga i natjecanja sportaša; - troškovi stručnog rada trenera i sportskih djelatnika za provođenje programa; - troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza; - troškovi nabavke opreme nužne za provedbu projekta/programa koja mora biti specificirana po vrsti i iznosu; - grafičke usluge (grafička priprema, usluge tiskanja letaka, brošura, majica i sl. pri čemu treba navesti vrstu i namjenu usluge, količinu, jedinične cijene), - usluge promidžbe (održavanje internetskih stranica, obavijesti u tiskovinama, promidžbeni materijal); - izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi programa, - troškovi putovanja (troškovi prijevoza - priznaju se ako je putovanje potrebno za provedbu aktivnosti, a koristi se ekonomski najisplativija opcija); - putni troškovi (putni nalozi) koji mogu biti isključivo u svrhu obavljanja osnovnih aktivnosti kluba; - knjigovodstvene (računovodstvene) usluge; - ostali troškovi koji su izravno vezani za provedbu aktivnosti programa ili projekta.

Iz sredstava koja se traže za provedbu programa/projekta ne smije se isplaćivati regres ili druge slične naknade zaposlenicima i članovima prijavitelja.

CIVILNE UDRUGE

Pod prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću;
* izdaci za troškove naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi programa/projekta;
* putni troškovi (putni nalozi) u svrhu obavljanja osnovnih djelatnosti udruge;
* troškovi kupnje ili iznajmljivanja opreme i materijala, namijenjenih isključivo za program ili projekt, te troškovi usluga;
* troškovi potrošne robe;
* troškovi putovanja – priznaju se ako je putovanje potrebno za provedbu aktivnosti;
* knjigovodstvene (računovodstvene usluge), biljezi i slično;
* ostali troškovi koji su izravno vezani za provedbu aktivnosti programa ili projekta.

Iz sredstava koja se traže za provedbu programa/projekta ne smije se isplaćivati regres ili druge slične naknade zaposlenicima.

**Prihvatljivi neizravni troškovi**

Korisniku sredstava može se odobriti pokrivanje dijela neizravnih troškova kao što su:

- komunalne usluge (energija, voda, smeće i sl.),

- uredski materijal,

- sitan inventar,

- telefon, pošta i internet,

- reprezentacija (sendviči i sl., voda i drugo bezalkoholno piće koje je neophodno za provedbu aktivnosti). U slučaju nerazmjerno velikog troška djelomično će se priznati.

**Neprihvatljivi troškovi**

SPORTSKE UDRUGE

Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja skupštine, upravnoga odbora i slično).

Također, neprihvatljivi troškovi su:

* kazne koje se ne odnose na kazne iz sportskih susreta u području natjecateljskog sporta, financijske globe i troškovi sudskih sporova;
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje neoporezivih bonusa zaposlenima;
* bankovne pristojbe za otvaranje, naknade za financijske transfere i druge pristojbe u potpunosti financijske prirode;
* troškovi koji su već bili financirani iz javnih izvora odnosno troškovi koji se u razdoblju provedbe projekta/programa financiraju iz drugih izvora;
* kupnja rabljene opreme, strojeva i namještaja;
* kupovina zemljišta ili građevina;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* donacije u dobrotvorne svrhe;
* zajmovi drugim organizacijama ili pojedincima;
* ulaganja u kapital ili kreditna ulaganja, jamstveni fondovi;
* putni nalozi igračima koji nisu povezani s osnovnom djelatnošću udruge (sastanci, seminari i sl.);
* drugi troškovi koji nisu u neposrednoj povezanosti sa sadržajem i ciljevima projekta.

CIVILNE UDRUGE

Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja godišnje skupštine, upravnoga odbora i slično).

Neprihvatljivi troškovi su:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na udrugu i/ili partnere najkasnije po završetku programa / projekta;
* gubitci na tečajnim razlikama;
* zajmovi trećim stranama;
* troškovi smještaja (osim u slučaju višednevnih i međunarodnih programa ili u iznimnim slučajevima, kada se kroz pregovaranje s općinskim načelnikom dio tih troškova može priznati kao prihvatljiv trošak).
* drugi troškovi koji nisu u neposrednoj povezanosti sa sadržajem i ciljevima projekta/programa.

**3. NAČIN PRIJAVE**

Za prijavu na Javni poziv prijavitelji moraju popuniti propisane obrasce i dostaviti svu potrebnu dokumentaciju navedenu u Uputama.

Obrasci se popunjavaju elektronski, moraju biti potpisani od ovlaštene osobe i ovjereni pečatom udruge.

Obvezne obrasce i propisanu dokumentaciju potrebno je dostaviti u papirnatom obliku i na USB-u ili CD-u.

Navedenu natječajnu dokumentaciju potrebno je dostaviti u zatvorenoj omotnici, na adresu:

**OPĆINA ROVIŠĆE**

**Trg hrvatskih branitelja 2, 43212 Rovišće**

**,,Javni poziv za financiranje provedbe programa, projekata i javnih potreba udruga u Općini Rovišće za 2024. godinu - ne otvaraj"**

* ili osobno u Općinu Rovišće (radnim danom od 7,30 do 15,30 sati).

**3.1. DATUM OBJAVE JAVNOG POZIVA I ROK ZA PODNOŠENJE PRIJAVA**

Javni poziv otvoren je danom objave na internetskim stranicama Općine Rovišće, odnosno od 7. ožujka 2024. godine (www.opcina-rovisce.hr).

Rok za prijavu na Javni poziv je 8. travnja 2024. godine do 15:00 sati. Sve prijave poslane nakon navedenog roka neće biti uzete u razmatranje.

Sva pitanja vezana uz Javni poziv mogu se dobiti telefonski na broj 043/878-079.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa provodi Povjerenstvo koje imenuje općinski načelnik.

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava Povjerenstvo za provjeru ispunjavanja formalnih uvjeta Javnog poziva koje utvrđuje:

- je li prijava dostavljena u zadanome roku,

- je li zatraženi iznos sredstava unutar financijskih pragova postavljenih u javnom pozivu,

- da li udruga koja prijavljuje program/projekt ima sjedište na području Općine Rovišće, odnosno ima članove s prebivalištem na području Općine Rovišće ili je lokacija provedbe programa/projekta na području Općine,

- jesu li prijavitelj i partner prihvatljivi sukladno uputama za prijavitelje,

- jesu li dostavljeni, potpisani i ovjereni svi obvezni obrasci i

- jesu li ispunjeni drugi formalni uvjeti Javnog poziva.

Sve prijave zaprimaju se po redu dostave, a osoba zadužena za praćenje prijava vodi posebnu evidenciju.

Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

Prijave programa/projekata koje ne udovoljavaju uvjetima Javnog poziva (zakašnjele prijave, prijave koje ne sadrže svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz poziva, neće se razmatrati, o čemu će prijavitelji biti obaviješteni pisanom obavijesti u roku od osam (8) dana s naznakom razloga zbog kojih prijava ne zadovoljava propisane uvjete).

Nakon provjere svih pristiglih i zaprimljenih prijava u odnosu na formalne uvjete Javnog poziva, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete.

Prijavitelji koji nisu zadovoljili propisane uvjete mogu uložiti prigovor općinskom načelniku u roku od osam (8) dana od primitka obavijesti.

**4.2. POSTUPAK OCJENE KVALITETE PROGRAMA I ROKOVI ZA PODNOŠENJE PRIGOVORA**

Povjerenstvo za stručno ocjenjivanje pristiglih projekata i programa daje ocjenu kvalitete programa/projekata i prijedlog za financijsku potporu (OBRAZAC za procjenu kvalitete/vrijednosti projekta – Obrazac 6).

Razmatraju se samo oni programi/projekti koji su udovoljili propisanim uvjetima Javnog poziva.

Svaka pristigla i zaprimljena prijava ocjenjuje se temeljem kriterija navedenih u Obrascu za ocjenu programa/projekta.

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programima/projektima u sklopu Javnog poziva.

Podnositelj prijave programa/projekta koji nije prihvaćen ima pravo prigovora na postupak odabira projekata i programa, kojeg podnosi pisanim putem općinskom načelniku u roku od osam (8) dana od dana zaprimanja pisanog obrazloženja iz stavka 1. ovog članka.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Podnositelji prijava kojima nije odobreno financiranje projekata i programa zbog niskog broja bodova imaju pravo uvida u konačni broj bodova, uz pravo Općine na zaštitu tajnosti podataka o osobama koji su stručno vrednovali projekt i program.

Ugovor o financiranju odobrenih programa se zaključuje između Općine Rovišće i Udruge. Sredstva će se sukladno Ugovoru isplaćivati na žiro račune udruga.

**6. POPIS DOKUMENTACIJE ZA PROVEDBU JAVNOG POZIVA**

1. Pravilnik o financiranju programa, projekata i javnih potreba sredstvima proračuna Općine Rovišće;

2. Javni poziv;

3. Obrazac 3. Upute za prijavitelje;

4. Obrasci za prijavu programa ili projekta:

4.1. obrazac opisa programa ili projekta;

4.2. obrazac proračuna programa ili projekta;

Kao prilog financijskom planu dostavljaju se dokumenti na osnovu kojih je isti utvrđen (ponude, izjave suradnika o cijeni njihovih usluga, procjene troškova i sl.);

5. Popis priloga koji se prilažu prijavi;

6. Obrazac za ocjenu kvalitete/vrijednosti programa ili projekta;

7. Obrazac izjave o nepostojanju dvostrukog financiranja;

8. Obrazac ugovora o financiranju programa ili projekta;

9. Obrasci za izvještavanje:

9.1. obrazac opisnog izvještaja provedbe programa ili projekta;

9.2. obrazac financijskog izvještaja provedbe programa ili projekta;

9.3. obrazac izjave o urednom ispunjenju obveze.